Tervetuloa Café Raamatun pariin.
Vieraanani on Vishal Mangalwadi Intiasta.
Tervetuloa. - Kiitos.
Olet monen toimen mies.
Olet toiminut soveltavan teologian professorina.
Olet kirjailija ja kristitty aktivisti.
Äskettäin kirjoitit kirjan, joka suomennettiin juuri.
Sen nimi on "Kirja joka muutti maailmasi".
Se on käännetty nyt viidelle kielelle.
Tulit kristityksi nuorena miehenä.
Ymmärsitkö heti kutsumuksesi kirjoittamiseen ja muuhun, -
vai kypsyikö se hitaasti?
Opiskellessani filosofian maisteriksi -
hindugurut olivat suosittuja.
Tutkintoon kuului lopputyön teko.
Päätin tutkia neljää vaikutusvaltaista hinduliikettä.
Valmistuttuani vietin vuoden eri hinduluostareissa -
ja opiskelin hindulaisia oppeja.
Professorien maallinen näkökulma ei tyydyttänyt minua.
Halusin oppia guruilta itseltään.
Tulin siihen tulokseen, että Jeesus oli tosi guru.
Kirjoitin kirjan nimeltä "Gurujen maailma".
Sen julkaisi Aasian suurin kustantamo.
Kirjaa arvioitiin Intian lehdissä.
Intian suurin viikkolehti tuohon aikaan oli Sunday.
Lehti käsitteli kirjaani viikkoja, yhden luvun viikossa.
Niinpä kirja otettiin yliopistojen oppikirjaksi ympäri maailmaa.
Esimerkiksi Cambridgen yliopistoon.
Minua sanotaan filosofiksi, -
koska teoksiani käytetään oppikirjoina.
Eräs brittiläinen kustantamo -
tilasi minulta kirjan New Age -filosofiasta.
Se julkaistiin nimellä "Itseä etsimässä".
Amerikassa saman kirjan julkaisi kristillinen kustantamo -
nimellä "Kun Uusi Aika vanhenee - Suurempaa hengellisyyttä etsimässä".
Olen siis kirjoittanut filosofiasta, -
mutta samalla myös harjoittanut sitä.
Autoin köyhiä Keski-Intiassa.
Työ on nyt laajentunut Indonesiaan, Afrikkaan ja Amerikkaan.
Maissa on rekisteröidyt yhdistykset, -
jotka haluavat muuttaa yhteiskuntaa, kuten Jeesus opetti.
Hän tekee kaiken uudeksi ja käyttää siinä meitäkin.
Tässä kirjassa ja muissakin kirjoissasi -
vertailet erilaisia maailmankatsomuksia.
Vertaat hindulaista ja kristillistä maailmankuvaa.
Lännessä olemme huonoja vertailemaan.
Moni ajattelee, ettei eroja juurikaan ole.
Olipa kristitty tai hindu, ei sillä suurta väliä.
Mutta sinä sanot, että ajattelullamme on väliä.
Mistä luulet hindulaisuuden suursuosion johtuvan?
Täällähän ei puhuta suoraan hindulaisuudesta -
vaan joogasta, jälleensyntymisestä, karmasta, meditaatiosta...
Taustalla on kuitenkin selkeästi hindulaisuus.
Miksi se vyöryy länteen?
Kaikki on lähtenyt liikkeelle valistusaatteesta.
Se alkoi Descartesista Ranskassa -
ja päättyi Nietzscheen ja Freudiin Saksassa.
Valistuksen valo muuttuikin pimeydeksi.
Lännen oppineet luottivat järkeen totuuden lähteenä, -
mutta tämä johti epätoivoon.
Totuutta ei voitukaan tietää.
Järjen aikakaudesta on tullut postmoderni ei-järjen aika.
Modernismi etsi totuutta järjen avulla.
Postmodernismi ei usko totuuteen.
Puhutaan myös totuudenjälkeisestä ajasta -
tai faktojen jälkeisestä ajasta.
Lännessä on tultu samaan tulokseen kuin Buddha ja hinduprofeetat.
Rajallinen ihmismieli ei voi itsestään tietää totuutta.
Buddhan mukaan ihmiskunta on kuin viisi sokeaa miestä.
Yksi pitelee norsun jalkaa ja hänelle norsu on kuin pylväs.
Toinen kokeilee vatsaa, joka on kuin seinä.
Kolmas pitelee hännästä ja hänelle norsu on kuin köysi.
Ja niin edelleen. He riitelevät keskenään.
Todellisuudessa jokaisella on pieni pala totuutta.
Totuus on suhteellista ja perustuu omaan kokemukseen.
Nyt lännessäkin ymmärretään, ettei kukaan voi tietää koko totuutta.
Meidän tulee oppia toisiltamme.
Tätä sanotaan synkretismiksi.
Sitä opetetaan myös monissa kristillisissä oppilaitoksissa.
Kirkotkin ovat täynnä sitä. - Niin.
Olemme kaikki sokeita ja meidän on opittava toisiltamme.
Ketään ei tule käännyttää.
Jokaisen muunkin sokean virheistä tulee oppia.
Totuus ei muuta mitään, koska kukaan ei tiedä totuutta.
Totuus rakennetaan osista.
Toisaalta jokaisen totuus puretaan osiin.
Tätä sanotaan dekonstruktioksi.
Lännessä tunnustetaan nyt idän tapaan, että olemme sokeita.
Hindujen ensimmäisiä pyhiä kirjoja olivat vedat.
Niitä pidetään kuultuna ilmoituksena.
Niiden jälkeen tulivat upanisadit.
Suositussa Mundaka- upanisadissa sanotaan, -
ettei totuus löydy veda-kirjoja tutkimalla.
Totuudella ei ole tekemistä sanojen tai mielen kanssa.
Siksi hindut ja buddhalaiset kehittivät meditaatiotekniikkoja.
Jotta tavoittaisimme totuuden, tietoisuutta tuli muuttaa.
Viime viikolla lensimme Frankfurtista Helsinkiin.
Vaimoni luki Finnairin asiakaslehteä.
Lehdessä oli pieni juttu olutjoogasta.
Ei Jogi-karhusta (bear) vaan joogasta ja oluesta (beer).
Juttu kertoi berliiniläisestä joogaopettajasta.
Hänen tunneillaan tehdään jooga-asentoja -
ja juodaan samalla olutta.
Jutussa sanottiin, että tapa oli hyvin hindulainen.
Guruthan käyttivät hasista ja muita huumeita.
He käyttivät niitä meditoidessaan muuttaakseen tietoisuuttaan.
He pyrkivät irti logiikasta mystisen kokemuksen kautta.
Logiikka ei antanut vastauksia, joten he kääntyivät sisäänpäin?
Logiikka ei antanut vastauksia kreikkalaisillekaan, -
vaikka valistusaate väitti näin.
Aristoteles kirjoitti ensimmäisen kirjan fysiikasta.
Nykytieteilijät eivät usko siitä sanaakaan, -
koska kirja perustui pelkälle logiikalle.
Tiede alkoi kehittyä Euroopassa, -
kun kirkko alkoi Raamatun pohjalta kritisoida uskoa logiikkaan.
Aristoteles sanoi, että jos kiven ja puupalan pudottaa yhtä aikaa, -
kivi painavampana putoaa nopeammin.
Asiaa ei ikinä testattu ennen Galileota.
Hän pudotti kaksi eripainoista kuulaa Pisan tornista.
Ne laskeutuivat samaan aikaan.
Moderni tiede kehittyi, kun havainnot pantiin logiikan edelle.
Muslimeilla oli kreikkalaisten kirjoitukset käytössään.
He olivat vallanneet kristillisiä luostareita -
ja kääntäneet niissä säilytetyt kirjoitukset arabiaksi.
Mutta islamin piirissä tiede ei kehittynyt.
Vilhelm Occamilainen luki Raamatun alusta, -
että alussa Jumala loi taivaan ja maan.
Jumala oli olemassa ennen logiikkaa ja matematiikkaa.
Hän loi logiikan ja olisi voinut luoda sen erilaiseksikin.
Jumala oli ennen logiikkaa, joten totuus ei löydy logiikan avulla.
Näin opetti myös David Hume.
Lännessä kesti vuosisatoja tajuta tämä, minkä Buddha jo tiesi.
Nyt hyväksytään, että pelkkä järki ei tavoita totuutta.
Mutta tämä tapahtui 300-luvulla eKr.
Aleksanteri Suuri matkusti Intiaan filosofien kanssa.
Yksi näistä oli Pyrrhon. He tapasivat buddhalaisia munkkeja.
Aleksanteri tiesi jo silloin logiikan rajat.
Mutta buddhalaisuus romutti koko kreikkalaisen järkiuskon.
Pyrrhon palasi Kreikkaan ja tuhosi rationalismin.
Kreikka kääntyi taruihin ja mystiikkaan eli gnostilaisuuteen.
Järkiuskosta siirryttiin siis buddhalaiseen mystiikkaan.
Sama on tapahtunut nyt lännessä.
Descartes luotti yksin logiikkaan, mutta Hume kyseenalaisti hänet.
Logiikka ei voi todistaa Jumalaa.
Eikö Jumalaa siis ole vai onko logiikalla rajansa?
Nyt järki ja logiikka yritetään vaientaa joogalla ja meditaatiolla.
Sigmund Freud tuhosi länsimaisen uskon ihmismieleen.
Lännessä uskottiin mielen voimaan Raamatun pohjalta.
Augustinuksen mukaan mieli oli Jumalan suurin lahja meille.
Mieli oli luotu Jumalan kuvaksi.
Samoin kuin opetamme lapsiamme, Jumala halusi opettaa meitä -
ja antoi meille kielen ja ilmoituksen.
Mieltä tuli siis viljellä, kehittää.
Augustinus laati yliopistoille opetussuunnitelman.
Euroopan yliopistot, erityisesti lännen luostarikoulut, -
olivat ainoat uskonnolliset koulut, joissa mieltä viljeltiin.
Yliopistot kehittyivät luostarikoulujen pohjalta.
Myös Oxford, Cambridge, Wittenberg ja muut.
Samaa ei tapahtunut hindulaisuuden tai buddhalaisuuden piirissä.
Siellä opetettiin tappamaan mieli.
Tähän joogakin tähtää.
Ja Finnair mainostaa olutjoogaa, jossa juomisen ja joogan avulla -
muunnellaan tietoisuutta ja lakataan ajattelemasta.
Puhut hyvin mielenkiintoisista asioista.
Kirjassasi olet kertonut niistä perusteellisemmin.
Kun suomalainen avaa tv:n minä tahansa aamuna, -
monella kanavalla ennustellaan -
tai luetaan ihmisten kohtaloita tähdistä.
Löytyy joogaa, meditaatiota, karmaa ja jälleensyntymistä.
Tätä on jatkunut vuosia.
On surullista, etteivät ihmiset arvosta Raamattua.
Sen sijaan he kääntyvät jälleen sisäänpäin, tunteidensa puoleen.
Miten voimme auttaa ihmisiä ymmärtämään?
Olen kirjoittanut vihkosen -
nimeltä "Astrologia - Olemmeko tähtiemme kuvia?".
Onko ihminen luotu tähtien kuvaksi?
Lännessä ollaan innostuttu kaikesta yliluonnollisesta.
On henkiä, kanavointia, tähtiä, horoskooppeja -
ja korteista ennustamista.
Tästä kaikesta tuli älyllisesti hyväksyttävää Carl Jungin myötä.
Jung oli merkittävä Freudin seuraaja.
Jungin muistelmissa julkaistiin hänen kirjeensä Freudille.
Kirjeessä Jung totesi, että psykoanalyysin mukaan -
erään naisen mielisairaus johtui seksuaalisuuden tukahduttamisesta.
Kaksivuotiaana tyttö oli ihastunut isäänsä, mutta joutui pettymään.
Sitten käytiin läpi muut suvun miehet.
Toistuva vietin tukahduttaminen johti lopulta mielisairauteen.
Jung kysyi Freudilta, -
oliko tälle selitykselle tieteellisiä todisteita.
Freudin vastaus on julkaistu samassa kirjassa.
Hän vastasi, ettei todisteita ollut, -
mutta psykoanalyysia oli opetettava ehdottomana totuutena.
Ainoa vaihtoehto nimittäin oli uskoa, että kyse oli hengistä.
Tieteilijän ei sopinut uskoa henkiin, jumaliin tai enkeleihin.
Materialistinen maailmankuva sulki pois henkimaailman, -
joten sitä oli opetettava tieteellisenä totuutena.
Jung hylkäsi Freudin materialismin -
ja alkoi tutkia paranormaaleja ilmiöitä.
Valistus oli korostanut järkeä ja logiikkaa.
Jung kääntyi astrologian puoleen.
Hän kirjoitti kirjan ufoista.
Hän tutki spiritismiä ja yhteensattumia.
Jungin seuraajat ottivat oppia idän uskonnoista ja pakanuudesta.
He tutkivat selittämättömiä ilmiöitä.
Shirley McLaine ja muut -
innostuivat kanavoinnista, spiritismistä ja astrologiasta.
Toisinaan astrologit ovat oikeassa.
Näin saadaan todisteita, että astrologia toimii.
Näitä juttuja kuulee paljon. Mistä on kyse?
Englantilainen Anthony Stone opetti matematiikkaa Intiassa.
Hän kirjoitti kirjan hindulaisesta astrologiasta.
Hän osoitti, että joskus astrologi kertoo totuuden, -
jota hänen ei pitäisi kaiken järjen mukaan tietää.
Tällöin on kyse henkioppaista.
Tiedon saamiseksi ei tarvitse lukea tähtiä.
Rationalistit eivät usko, että hengiltä voi saada tietoa.
Mutta Raamatussa riivaajat tiesivät, kuka Jeesus oli.
Ne tiesivät asian paremmin kuin nykyteologit.
Ne kertoivat kaikille, että Jeesus on Jumalan Poika ja Vapahtaja.
Voivatko pakananäkijät siis tietää totuuden?
Voivat, ja tietävätkin.
Mutta länsi oli juutalaisuuden jälkeen toinen kulttuuri, -
jossa ennustaminen kiellettiin.
Vaikka yliluonnollinen maailma on olemassa, -
meidän tulee etsiä vain elävää Jumalaa.
Hän rakastaa meitä ja voi kertoa tulevaisuudestamme.
Voimme luottaa, että Hän hallitsee tulevaisuutta.
Koska meidät on luotu Jumalan lapsiksi, -
meidän tulisi pyytää Häneltä johdatusta.
Jumala sanoi Abrahamille: "Vaella kanssani, -
niin johdatan sinua ja teen sinusta suuren kansan."
Raamattu kutsuu suhteeseen elävän Jumalan kanssa, -
jonka kuvaksi meidät on luotu. - Erittäin mielenkiintoista.
Eikö ole surullista, ettei etsivä ihminen kuuntele Luojaansa, -
joka puhuu sanassaan selkeästi ja haluaa auttaa?
Eikä ihminen löydä rauhaa. - Kysyt vaikeita.
En voi syyttää ihmisiä, jotka turvautuvat tähtiin ja joogaan.
Syy on lännen teologeissa ja pastoreissa.
He seuraavat Jungin jalanjälkiä.
Kaikenlainen henkisyys on hyväksyttävää, -
mutta seurakunta ei pysy Jumalan sanassa -
eikä opasta ihmisiä suhteeseen Jumalan kanssa.
Niinpä ajatellaan, että henget puhuvat, Jumala ei.
Astrologit neuvovat, mutta Jumala ei johdata.
Lännen seurakunta on epäonnistunut surkeasti.
Se on nojautunut vahvasti järkiuskoon.
Rationalismi on kuitenkin tullut tiensä päähän.
Seurakunnan on aika palata Jumalan sanaan -
ja auttaa ihmisiä suhteeseen elävän Jumalan kanssa.
Tähän haluat rohkaista myös kirjasi kautta. - Kyllä.
Kiitos, kun tulit Intiasta asti muistuttamaan meitä, -
että palaisimme juurillemme, Raamattuun.
On etuoikeus vierailla Suomessa -
itsenäisyytenne juhlavuotena.
Eilen vierailin eduskunnassanne.
Kysyin kansanedustajilta, miksi Suomi on itsenäinen -
eikä Ruotsin tai Venäjän alainen.
Teillä on oma kieli Raamatun ansiosta.
Agricola loi kirjakielen Raamattua varten.
Raamatun ansiosta olette kansakunta, jolla on eduskunta.
Kuvailin heille, miten valtiot ovat omaksuneet demokratian -
joka syntyi Raamatun pohjalta.
Tämä kirjani tutkii, miten Raamattu loi modernin maailman, Intiankin.
Valitettavasti teologit edistävät kaikkea paranormaalia -
totuuteen palaamisen sijasta. - Kiitos ajastasi.
Jos haluat kuulla koko tarinan, -
lue Mangalwadin "Kirja joka muutti maailmasi".
Se osoittaa, kuinka valtava siunaus Raamattu on meille.
Nähdään taas viikon päästä!
Suomennos: Sari Nuutinen